
I. Vispārīgā informācija

1. [bookmark: _Ref274582254][bookmark: _Toc332007745]Iepirkuma procedūra: atklāts konkurss virs ES līmeņa “Būvprojekta izstrāde un autoruzraudzība autostāvlaukuma izbūvei Cietokšņa ielā, zemes gabalā ar kadastra Nr.05000010838, Daugavpilī”, identifikācijas numurs DVP 2026/129 (turpmāk tekstā - Konkurss).
2. Pasūtītāja nosaukums, adrese un rekvizīti:
	Pasūtītājs:
	Daugavpils valstspilsētas pašvaldība

	Reģistrācijas numurs:
	90000077325

	Juridiskā adrese:
	Krišjāņa Valdemāra iela 1, Daugavpils, LV-5401, Latvijas Republika

	Tālrunis, fakss:
	654 04338, 654 21941

	Elektroniskā pasta adrese:
	info@daugavpils.lv

	Kontaktpunkts:
	Daugavpils valstspilsētas pašvaldības iestādes
“Daugavpils pašvaldības Centrālā pārvalde”
Centralizēto iepirkumu nodaļa

	Kontaktpunkta adrese:
	Imantas iela 9-1B, Daugavpils, LV - 5401

	Kontaktpersona:
	Vija Pļaskota 

	Tālruņa Nr.
	654 04330

	e-pasta adrese:
	vija.plaskota@daugavpils.lv

	Darba laiks:
	Pirmdiena
	08.00  – 12.00, 13.00  – 18.00

	
	Otrdiena
Trešdiena Ceturtdiena
	08.00  – 12.00, 13.00 – 17.00

	
	Piektdiena
	08.00 – 12.00, 13.00 – 16.00


3. Pasūtītājs, kura labā tiek veikts Konkurss un līguma slēdzējs: Daugavpils valstspilsētas pašvaldības iestāde “Komunālās saimniecības pārvalde”, reģistrācijas Nr. 90009547852, juridiskā adrese: Saules iela 5A, Daugavpils, LV-5401, Latvijas Republika.
II. Iepirkuma priekšmeta apraksts, apjoms, daļas un atbilstošākie CPV kodi
4. Iepirkuma priekšmets: būvprojekta izstrāde un autoruzraudzība autostāvlaukuma izbūvei Cietokšņa ielā, zemes gabalā ar kadastra Nr.05000010838, Daugavpilī, atbilstoši tehniskajai specifikācijai (skat. Konkursa nolikuma 2.pielikumā) un Konkursa nolikuma prasībām. 
5. Iepirkuma priekšmets nav sadalīts daļās.
6. Detalizēts iepirkuma priekšmeta apjoms un apraksts ir noteikts Konkursa nolikumam pievienotajā tehniskajā specifikācijā (skat. Konkursa nolikuma 2.pielikumā).
7. Uzņēmuma līguma projekts noteikts Konkursa nolikuma 6.pielikumā un Autoruzraudzības līguma projekts noteikts Konkursa nolikuma 7.pielikumā.
8. Atbilstošākie CPV kodi:
CPV pamatkods: 	71000000-8 (arhitektūras, būvniecības, inženiertehniskie un pārbaudes     pakalpojumi);
CPV papildkodi:     71320000-7 (inženiertehniskās projektēšanas pakalpojumi); 
                                71248000-8 (projekta un dokumentācijas uzraudzība).
III. Iepirkuma līguma izpildes laiks un vieta
9. Iepirkuma līguma izpildes laiku, vietu un svarīgākos nosacījumus paredz tehniskā specifikācija (skat. Konkursa nolikuma 2.pielikumā) un iepirkuma līguma projekti (skat. Konkursa nolikuma 6.pielikumā un 7.pielikumā). 
10. Pretendents izpilda un nodot pasūtītājam pilnībā izstrādātu un saskaņotu būvprojektu (augšupielādējot Būvniecības informācijas sistēmā) 3 (trīs) mēnešu laikā no līguma noslēgšanas dienas (sīkāk skatīt tehniskās specifikācijas prasības Konkursa nolikuma 2.pielikumā).
11. Būvniecības laikā pretendents veic būvprojekta autoruzraudzību.
12. [bookmark: _Hlk525219626]Pamatojoties uz Publisko iepirkumu likuma 46.panta piekto daļu tiek noteikts, ka Līguma slēgšanas gadījumā atbildīgajam būvprojekta vadītājam jābūt nodarbinātam pretendenta uzņēmumā.
13. Ja jebkādu iemeslu dēļ, kurus Pasūtītājam nav jāpaskaidro, Pasūtītājs nenoslēdz līgumu par projektā paredzētā objekta būvdarbiem, Pasūtītājam ir tiesības samazināt šajā Konkursā izsludināto iepirkuma apjomu un neslēgt autoruzraudzības līgumu, neuzņemoties nekādas saistības pret pretendentu par iespējamām kompensācijām, zaudējumu segšanu u.tml.
14. Iepirkuma līguma izpildē aizliegts ietvert Krievijas Federācijas un Baltkrievijas Republikas izcelsmes preces un pakalpojumus.
15. Iepirkumu plānots finansēt no pašvaldības budžeta līdzekļiem un/vai aizņēmuma. Līgums tiks noslēgts pie nosacījuma, ja būs pieejami finanšu līdzekļi.
16. Iepirkuma līgumu slēdz ne agrāk kā nākamajā darbdienā pēc nogaidīšanas termiņa beigām, ja Iepirkumu uzraudzības birojam nav Publisko iepirkumu likuma 68.pantā noteiktajā kārtībā iesniegts iesniegums par iepirkuma procedūras pārkāpumiem.
IV. Piedāvājumu iesniegšanas un atvēršanas vieta, datums un laiks
17. Piedāvājumus drīkst iesniegt sākot ar dienu, kad paziņojums par līgumu ir publicēts Iepirkumu uzraudzības biroja tīmekļvietnē.
18. Saskaņā ar Publisko iepirkumu likuma 39.panta pirmo daļu, piedāvājumi Konkursā ir iesniedzami tikai ELEKTRONISKI, izmantojot tīmekļvietnē  www.eis.gov.lv pieejamo elektronisko iepirkumu sistēmas e-konkursu apakšsistēmu[footnoteRef:2]. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Konkursa nolikuma prasībām.  [2:  Informāciju par to, kā ieinteresētais piegādātājs var reģistrēties par nolikuma saņēmēju sk. https://www.eis.gov.lv/EIS/Publications/PublicationView.aspx?PublicationId=883
] 

19. Piedāvājumu iesniegšanas datums un laiks – ne vēlāk kā līdz 2026.gada /diena/ /mēnesis/ (konkrētais datums ir atrodams EIS un IUB publikācijās), plkst. 10:00 pēc vietējā laika.
20. Komisija atver elektroniski iesniegtos piedāvājumus ne ātrāk kā četras stundas pēc piedāvājumu iesniegšanas termiņa beigām, izņemot Publisko iepirkumu likuma 68. panta septītajā daļā minēto gadījumu. Publisko iepirkumu likuma 68. panta septītajā daļā minētajā gadījumā pasūtītājs pircēja profilā publicē informāciju par piedāvājumu atvēršanas sanāksmes atcelšanu un neatver iesniegtos piedāvājumus. Ja iesniegumu izskatīšanas komisija pieņem Publisko iepirkumu likuma 71. panta otrās daļas 1. punktā minēto lēmumu vai administratīvā lieta tiek izbeigta, pasūtītājs pircēja profilā publicē informāciju par piedāvājumu atvēršanas sanāksmes vietu un laiku, kā arī informē par to pretendentus vismaz trīs darbdienas iepriekš. Ja iesniegumu izskatīšanas komisija pieņem Publisko iepirkumu likuma 71. panta otrās daļas 3. punktā vai trešajā daļā minēto lēmumu, pasūtītājs neatver iesniegtos piedāvājumus un izsniedz vai nosūta tos atpakaļ pretendentiem.
21. Piedāvājumu atvēršanas datums un laiks – 2026.gada /diena/ /mēnesis/ (konkrētais datums ir atrodams EIS un IUB publikācijās), plkst.14:00
22. Iesniegto piedāvājumu atvēršanas procesam var sekot līdzi tiešsaistes režīmā Elektronisko iepirkumu sistēmas e-konkursu apakšsistēmā.
23. Saskaņā ar Publisko iepirkumu likuma 39.panta ceturto daļu, ja konstatēti sistēmas darbības traucējumi, kuru dēļ nav bijis iespējams iesniegt piedāvājumus vai pieteikumus kopumā vismaz divas stundas pēdējo 24 stundu laikā vai 10 minūtes pēdējo četru stundu laikā līdz piedāvājumu vai pieteikumu iesniegšanas termiņa beigām, sistēmas turētājs pēc sistēmas darbības atjaunošanas pārceļ piedāvājumu vai pieteikumu iesniegšanas termiņu par vienu darbdienu. Sistēmas darbības atjaunošanas dienā tajā ievieto paziņojumu par sistēmas darbības traucējumiem, norādot iepirkumus un iepirkuma procedūras, kuru termiņi pārcelti. Šāda termiņa pārcelšana nav uzskatāma par grozījumiem iepirkuma vai iepirkuma procedūras dokumentos vai par piedāvājumu vai pieteikumu iesniegšanas termiņa pagarināšanu Publisko iepirkumu likuma 35.panta trešās daļas izpratnē.
24. Ja Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkuma komisijai jāiesniedz elektroniskā atslēga ar paroli šifrētā dokumenta atvēršanai.
25. Piedāvājumu vērtēšanu un lēmumu pieņemšanu komisija veic slēgtā sēdē.
V. Prasības attiecībā uz piedāvājuma noformējumu un iesniegšanu
26. Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas Pretendenta izvēles iespējas:
26.1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
26.2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
26.3. elektroniski (PDF formas veidā) sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
27. Piedāvājums elektroniski jāparaksta pretendenta pārstāvēttiesīgajam vai pilnvarotajam pārstāvim. Pilnvarā precīzi jānorāda pilnvarotajam pārstāvim piešķirto tiesību un saistību apjoms. 
28. Ja piedāvājumu iesniedz personu apvienība jebkurā to kombinācijā, piedāvājumā norāda tās pilnvaroto pārstāvi ar tiesībām elektroniski parakstīt visus ar šo iepirkumu saistītos dokumentus. Pilnvarojums pārstāvēt personu apvienību ir jāparaksta katras personu apvienībā iekļautās personas pārstāvēttiesīgajam vai pilnvarotajam pārstāvim.
29. Sagatavojot piedāvājumu, Pretendents ievēro, ka:
29.1. pieteikuma veidlapa, tehniskais un finanšu piedāvājums ir jāaizpilda tikai elektroniski, atsevišķā elektroniskā dokumentā ar MS Office rīkiem lasāmā formātā;
29.2. iesniedzot piedāvājumu, pretendents elektroniskā formā sagatavotos dokumentus paraksta ar drošu elektronisko parakstu vai Elektronisko iepirkumu sistēmas piedāvāto elektronisko parakstu, izņemot piedāvājuma nodrošinājumu;
29.3. saskaņā ar Publisko iepirkumu likuma 38.panta astoto daļu, iesniedzot piedāvājumu vai pieteikumu elektroniski, kandidāts vai piegādātājs ir tiesīgs ar vienu drošu elektronisko parakstu parakstīt visus dokumentus kā vienu kopumu.
30. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.
31. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018.gada 4.septembra noteikumiem Nr.558 “Dokumentu izstrādāšanas un noformēšanas kārtība”.
32. Pretendents līdz piedāvājumu iesniegšanas termiņa beigām var rakstveidā grozīt vai atsaukt iesniegto piedāvājumu, izmantojot attiecīgos Elektronisko iepirkumu sistēmas pieejamos rīkus. Piedāvājuma atsaukšanai ir bezierunu raksturs, un tā izslēdz pretendentu no tālākas līdzdalības atklātā konkursā. Piedāvājuma maiņas gadījumā par piedāvājuma iesniegšanas laiku tiek uzskatīts pēdējā piedāvājuma iesniegšanas brīdis.
33. Ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, Publisko iepirkumu likuma 41.panta piektās daļas kārtībā var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.
34. Iesniedzot piedāvājumu, Pretendents pilnībā atzīst visus Nolikumā (t.sk. tā pielikumos un formās, kuras ir ievietotas Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus.
35. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.
VI. Ieinteresēto piegādātāju sanāksme
36. Ieinteresēto piegādātāju sanāksme nav paredzēta. 
37. Piegādātājam ir tiesības ierosināt, lai tiek rīkota ieinteresēto piegādātāju sanāksme. 
38. Iepirkuma komisija rīko ieinteresēto piegādātāju sanāksmi, ja ne vēlāk kā 10 dienas pirms piedāvājumu iesniegšanas termiņa pēdējās dienas ir saņemti vismaz divu ieinteresēto piegādātāju priekšlikumi rīkot ieinteresēto piegādātāju sanāksmi. 
39. Sanāksmi rīko ne vēlāk kā piecas dienas pirms piedāvājumu iesniegšanas termiņa pēdējās dienas, un informāciju par sanāksmi ievieto pircēja profilā vismaz trīs dienas iepriekš. Iepirkuma komisija sniedz papildu informāciju un atbild uz sanāksmes laikā uzdotajiem jautājumiem.
40. Sanāksmes gaita tiek protokolēta.
VII. Prasības piedāvājuma nodrošinājumam un saistību izpildes nodrošinājumam
41. Piedāvājuma nodrošinājums ir iepirkuma procedūras dokumentos paredzēta naudas summas iemaksa pasūtītāja norādītajā kontā, bankas garantija vai apdrošināšanas sabiedrības polise par noteiktu naudas summu, kuru pretendents kopā ar piedāvājumu iesniedz pasūtītājam kā nodrošinājumu piedāvājuma spēkā esībai. 
42. Pretendents iesniedz vai iemaksā piedāvājuma nodrošinājumu 300,00 euro (trīs simti euro un 00 centu) apmērā.
43. Piedāvājuma nodrošinājuma spēkā esības termiņš ir 6 (seši) mēneši, skaitot no piedāvājumu atvēršanas dienas.
44. Pretendents piedāvājuma nodrošinājuma dokumentu pievieno piedāvājumam (elektroniski). 
45. Piedāvājuma nodrošinājuma iesniegšanas veidi:
45.1. bankas izdota bankas garantija (piedāvājumam pievienojama bankas garantija, kas parakstīta  ar drošu elektronisko parakstu);
45.2. apdrošināšanas sabiedrības izdota polise (piedāvājumam pievienojama apdrošināšanas sabiedrības polise, kas parakstīta ar drošu elektronisko parakstu, un polises  apdrošināšanas prēmijas apmaksu apliecinošs dokuments);
45.3. piedāvājuma nodrošinājuma summas iemaksa kontā – līdz piedāvājumu iesniegšanas brīdim jāiemaksā Daugavpils valstspilsētas pašvaldības bankas norēķinu kontā: Valsts kase, n/k LV15TREL9802003052000, kods TRELLV22, kā maksājuma mērķi norādot: Piedāvājuma nodrošinājums atklātā konkursā “Būvprojekta izstrāde un autoruzraudzība autostāvlaukuma izbūvei Cietokšņa ielā, zemes gabalā ar kadastra Nr.05000010838, Daugavpilī”, identifikācijas numurs DVP 2026/129 (piedāvājumam pievienojams iemaksu apliecinošs dokuments).
46. Piedāvājuma nodrošinājums ir spēkā īsākajā no šādiem termiņiem:
46.1. iepirkuma procedūras dokumentos noteiktajā minimālajā piedāvājuma nodrošinājuma spēkā esības termiņā;
46.2. līdz iepirkuma līguma noslēgšanai.
47. Ja iepirkuma procedūras dokumentos un iepirkuma līgumā ir noteikts, ka pretendents, kura piedāvājums izraudzīts saskaņā ar piedāvājuma izvēles kritēriju, iesniedz līguma nodrošinājumu pēc līguma noslēgšanas, attiecībā uz šo personu piedāvājuma nodrošinājums ir spēkā līdz dienai, kad tā iesniedz šādu līguma nodrošinājumu.
48. Nodrošinājuma devējs izmaksā pasūtītājam vai pasūtītājs ietur pretendenta iemaksāto piedāvājuma nodrošinājuma summu, ja:
48.1. pretendents atsauc savu piedāvājumu, kamēr ir spēkā piedāvājuma nodrošinājums;
48.2. pretendents, kuram piešķirtas iepirkuma līguma slēgšanas tiesības, pasūtītāja noteiktajā termiņā nav iesniedzis tam iepirkuma procedūras dokumentos un iepirkuma līgumā paredzēto saistību izpildes nodrošinājumu;
48.3. pretendents, kuram piešķirtas iepirkuma līguma slēgšanas tiesības, neparaksta iepirkuma līgumu pasūtītāja noteiktajā termiņā.
49. Piedāvājums, kam nebūs piedāvājuma nodrošinājuma vai tiks iesniegts nolikuma prasībām neatbilstošs piedāvājuma nodrošinājums, tiks noraidīts.
50. Pretendentu iemaksātais piedāvājuma nodrošinājums tiks atmaksāts mēneša laikā pēc tam, kad ir iestājies īsākais no piedāvājuma nodrošinājuma spēkā esības termiņa gadījumiem.
51. Prasības līguma saistību izpildes nodrošinājumam – atbilstoši Uzņēmuma līguma projekta 59. - 63.punkta nosacījumiem.
VIII. Izslēgšanas noteikumi un pārbaudes kārtība 
52. Komisija pārbaudīs Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13. un 14.punktā (skat. https://likumi.lv/doc.php?id=287760) noteiktos izslēgšanas iemeslus, kā arī Starptautisko un Latvijas Republikas nacionālo sankciju likuma 11.1 panta pirmajā daļā (skat. https://likumi.lv/doc.php?id=280278) noteiktos izslēgšanas iemeslus.  Izslēgšanas iemesli tiks pārbaudīti Publisko iepirkumu likuma 42.pantā noteiktajā kārtībā. Publisko iepirkumu likuma 42.panta otrās daļas 8. un 9.punktā noteiktie alternatīvie izslēgšanas nosacījumi netiks piemēroti.
53. Publisko iepirkumu likuma 42.panta otrajā daļā minētie izslēgšanas iemesli attiecas arī uz jebkuru no šādām personām:
53.1. uz personālsabiedrības biedru, ja pretendents ir personālsabiedrība;
53.2. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām;
53.3. uz pretendenta norādīto apakšuzņēmēju, kura sniedzamo pakalpojumu vērtība ir vismaz 10 000 euro;
53.4. Publisko iepirkumu likuma 42.panta otrās daļas 1., 2. un 3. punkts — uz personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē;
53.5. Publisko iepirkumu likuma 42.panta otrās daļas 1., 2. un 11. punkts — uz pretendenta patieso labuma guvēju.
54. Uzticamības nodrošināšanas nosacījumus un pārbaudes kārtību nosaka Publisko iepirkumu likuma 43.pants.
55. Komisija pārbaudīs vai uz pretendentu neattiecas Padomes Regulas (ES) 2022/576 (2022. gada 8. aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā 5.k panta nosacījumi.
IX. Prasības attiecībā uz pretendenta iespējām veikt profesionālo darbību, pretendenta tehniskajām un profesionālajām spējām, kā arī iesniedzamo informāciju, kas nepieciešama, lai pretendentu novērtētu saskaņā ar minētajām prasībām
56. Pretendents sagatavo un iesniedz piedāvājumu, ievērojot normatīvo aktu prasības un šī Konkursa nolikuma nosacījumus.
57. Piedāvājuma saturs Elektronisko iepirkumu sistēmas (EIS) vidē: 
57.1. pieteikums saskaņā ar Konkursa nolikuma 1.pielikumu;
57.2. elektroniski parakstīts piedāvājuma nodrošinājums, saskaņā ar Konkursa nolikuma VII.sadaļas prasībām (gadījumā, ja nodrošinājumu iesniedza apdrošināšanas sabiedrība, ir jāpievieno arī dokuments, kas apliecina apdrošināšanas prēmijas samaksu; gadījumā, ja piedāvājuma nodrošinājums ir iemaksāts Daugavpils valstspilsētas pašvaldības bankas kontā, ir jāpievieno dokuments, kas apliecina maksājuma veikšanu);
57.3. kvalifikācijas (atlases) dokumenti (saskaņā ar Konkursa nolikuma 58.punktu, pievienojot 5.pielikumu);
57.4. parakstīts tehniskais piedāvājums atbilstoši Konkursa nolikuma 3.pielikumam, ievērojot Konkursa nolikuma 59.punktu.
57.5. parakstīts finanšu piedāvājums saskaņā ar Konkursa nolikuma 4.pielikumu, ievērojot Konkursa nolikuma 60.punktu.  
58. [bookmark: OLE_LINK1][bookmark: OLE_LINK2]Pretendentu kvalifikācijas (atlases) prasības un iesniedzamie dokumenti kvalifikācijas novērtēšanai:
	Nr. p.k.

	Prasības attiecībā uz pretendenta iespējām veikt profesionālo darbību un tehniskajām un profesionālajām spējām
	Iesniedzamā informācija un dokumenti, kas nepieciešami, lai pretendentu novērtētu saskaņā ar minētajām prasībām

	58.1.
	Pretendents ir reģistrēts atbilstoši reģistrācijas vai pastāvīgās dzīvesvietas valsts normatīvo aktu prasībām. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus). 

	Latvijas Republikā reģistrēta vai pastāvīgi dzīvojoša pretendenta reģistrācijas faktu komisija pārbaudīs Latvijas Republikas Uzņēmumu reģistrā www.ur.gov.lv vai www.lursoft.lv. 
Ārvalstī reģistrētam vai pastāvīgi dzīvojošam pretendentam reģistrācija ir jāapliecina atbilstoši attiecīgās valsts nosacījumiem (piemēram norādot publiski pieejamu reģistru, kur pasūtītājs varētu pārliecināties par pretendenta reģistrācijas faktu) kā arī jāiesniedz: 
•	kompetentas attiecīgās valsts institūcijas izsniegts dokuments, kas apliecina, ka pretendents ir reģistrēts atbilstoši reģistrācijas vai pastāvīgās dzīvesvietas valsts normatīvo aktu prasībām, bet ja šādi dokumenti netiek izsniegti – izdruku no publiska reģistra;
•	kompetentas attiecīgās valsts institūcijas izsniegta izziņa par pretendenta amatpersonām (valdes, padomes sastāvs, patiesie labuma guvēji), bet ja šādi dokumenti netiek izsniegti – izdruku no publiska reģistra;
•	pretendenta apliecinājums, ka ziņas par pretendenta amatpersonām un patiesajiem labuma guvējiem ir aktuālas.


	58.2.
	Pretendents ir reģistrēts, licencēts vai sertificēts projektēšanas jomā atbilstoši reģistrācijas vai pastāvīgās dzīvesvietas valsts spēkā esošo normatīvo aktu prasībām.
Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus), kas sniegs projektēšanas pakalpojumus, kuru veikšanai nepieciešama reģistrēšana, licencēšana vai sertificēšana.

	Latvijas Republikā reģistrēta komersanta (šī punkta izpratnē arī pretendents, personālsabiedrības biedrs, piegādātāju apvienības dalībnieks, apakšuzņēmējs)  reģistrācijas faktu Latvijas Republikas Būvkomersantu reģistrā iepirkuma komisija pārbaudīs būvniecības informācijas sistēmas tīmekļvietnē www.bis.gov.lv. 
Ārvalstī reģistrētam vai pastāvīgi dzīvojošam komersantam jāiesniedz: 
· kompetentas attiecīgās ārvalsts institūcijas izsniegts dokuments, kas apliecina, ka komersants ir reģistrēts, licencēts vai sertificēts projektēšanas jomā  atbilstoši reģistrācijas vai pastāvīgās dzīvesvietas valsts normatīvo aktu prasībām un ir tiesīgs sniegt iepirkuma priekšmetā paredzēto pakalpojumu, bet ja šādi dokumenti netiek izsniegti – izdruku no publiska reģistra, vai pretendenta skaidrojumu, ka attiecīgās ārvalsts normatīvie akti neparedz atsevišķu reģistrāciju. 
· pretendenta apliecinājums, ka pēc pasūtītāja aicinājuma spēkā esošajos normatīvajos aktos noteiktajā kārtībā un termiņā reģistrēsies Latvijas Republikas Būvkomersantu reģistrā, lai varētu izpildīt iepirkuma līguma prasības.


	[bookmark: _Hlk209771117]58.3.
	Piecos iepriekšējos gados (2021., 2022., 2023., 2024., 2025. un 2026.gads līdz piedāvājumu iesniegšanai, vai īsākā laika periodā, ja pretendents ir dibināts vēlāk), pretendentam ir pieredze vismaz šāda/u būvprojektēšanas un autoruzraudzības līguma/u izpildē, kur pretendents kā atbildīgais būvprojekta izstrādātājs (ģenerāluzņēmējs) ir izpildījis vismaz vienu publiskas ārtelpas[footnoteRef:3] objekta būvprojektēšanas līgumu, kur tajā skaitā bija paredzēti: [3:  Publiska ārtelpa – sabiedrībai brīvi vai daļēji pieejamas teritorijas un telpa, ko veido ceļi, ielas, bulvāri, laukumi, publisku ēku pagalmi, pasāžas, krastmalas, promenādes, parki, dārzi, skvēri, meži, publiskie ūdeņi un citas vietas, kas nodotas publiskai lietošanai https://likumi.lv/ta/id/256866#p1 ] 

a) ielas (vai ceļa) vai stāvlaukuma (vai laukuma) asfaltbetona seguma pārbūves vai izbūves risinājumi;
b) apgaismojuma tīklu pārbūves vai izbūves risinājumi;
c) lietus ūdens novadīšanas sistēmas pārbūves vai izbūves risinājumi.

Pretendents ir tiesīgs apliecināt a), b)  un c) apakšpunktos noteikto pieredzi ar vienu vai ar atsevišķiem līgumiem.

Līgumiem jābūt izpildītiem un būvniecības dokumentācijai ir jābūt pilnībā pabeigtai, saskaņotai un akceptētai normatīvajos aktos noteiktajā kārtībā.

2) pretendents kvalitatīvi un atbilstoši pasūtītāja prasībām ir izpildījis vismaz vienu publiskas ārtelpas[footnoteRef:4] objekta izbūves vai pārbūves autoruzraudzības līgumu, kas tajā skaitā paredzēja: [4:  Publiska ārtelpa – sabiedrībai brīvi vai daļēji pieejamas teritorijas un telpa, ko veido ceļi, ielas, bulvāri, laukumi, publisku ēku pagalmi, pasāžas, krastmalas, promenādes, parki, dārzi, skvēri, meži, publiskie ūdeņi un citas vietas, kas nodotas publiskai lietošanai https://likumi.lv/ta/id/256866#p1] 

a) ielas (vai ceļa) vai stāvlaukuma  (vai laukuma) asfaltbetona seguma pārbūves vai izbūves risinājumus;
b) apgaismojuma tīklu pārbūves vai izbūves risinājumus;
c) lietus ūdens novadīšanas sistēmas pārbūves vai izbūves risinājumus.
Pretendents ir tiesīgs apliecināt a), b) un c)    apakšpunktos noteikto pieredzi ar vienu vai vairākiem atsevišķiem līgumiem.

Autoruzraudzības līgumam/-iem  jābūt izpildītam/-iem.

	Lai apliecinātu punktā noteiktās kvalifikācijas prasības izpildi, pretendents iesniedz:
1. projektēšanas līguma ietvaros izstrādāto būvprojektu  sarakstu un īstenotās autoruzraudzības līgumu sarakstu saskaņā ar Konkursa nolikuma 5.pielikumu, norādot tajā objektu nosaukumus, objekta pasūtītāja nosaukumu, adresi un kontaktpersonu, vai līdzvērtīgu informāciju par ārvalstu objektiem,  īsu izstrādātās būvniecības dokumentācijas aprakstu, kas apliecina pretendenta atbilstību nolikuma prasībām;
2. pieredzes apliecināšanai pretendents pievieno  (pēc izvēles):
2.1. ja pieredze iegūta Latvijas Republikas teritorijā – būvatļaujas kopiju ar atzīmi par projektēšanas nosacījumu izpildi. Ja pieredze iegūta ārvalstīs – līdzvērtīgu ārvalstīs izsniegtu dokumentu kopijas, kas apliecina, ka pretendents ir ieguvis atbilstošu pieredzi, vai
2.2. pozitīvu atsauksmi vai līdzvērtīgus dokumentus par katru objektu, ar ko pretendents apliecina savu atbilstību nolikuma prasībām;
3. ja nepieciešams, projektēšanas līguma kopiju vai izrakstu no līguma, pieņemšanas nodošanas aktu vai līdzvērtīgu dokumentu ar ko apliecina punktā noteikto pieredzi.


Ja piedāvājumu iesniedz piegādātāju apvienība vai pilnsabiedrība, prasības var apliecināt viens piegādātāju apvienības dalībnieks, kurš uzņemsies līguma vadību un vai abi dalībnieki summējot savu pieredzi un ievērojot šī Konkursa nolikuma 61.punkta nosacījumus.

	58.4.
	Pretendents Konkursa līguma izpildei nodrošina vismaz šādu būvspeciālistu piesaisti:
1) atbildīgo būvprojekta vadītāju – būvspeciālistu ceļu projektēšanā;
2) būvspeciālistu elektroietaišu projektēšanā (līdz 1 kV);
3) būvspeciālistu ūdensapgādes un kanalizācijas sistēmu projektēšanā, ieskaitot ugunsdzēsības sistēmas.

Pretendenta piedāvātie speciālisti piekrīt piedalīties iepirkuma līguma izpildē, ja tie nav reģistrēti Būvkomersantu reģistrā kā pretendenta speciālisti.

	Iepirkuma līgumā iesaistāmā personāla saraksts atbilstoši Konkursa nolikuma 5.pielikumam.
Pretendents pievieno katra speciālista rakstisku apliecinājumu par piekrišanu piedalīties iepirkuma līguma izpildē, ja speciālists nav reģistrēts Būvkomersantu reģistrā kā pretendenta speciālists.

Lūdzam ņemt vērā, ka Iepirkuma līguma izpildes laikā pretendents varēs nomainīt iesniegtajā piedāvājumā nominētos speciālistus un apakšuzņēmējus vienīgi ar pasūtītāja rakstveida piekrišanu.
Attiecībā uz iepirkuma līguma izpildē iesaistītā personāla un apakšuzņēmēju nomaiņu pasūtītājs ievēro Publisko iepirkumu likuma 62.panta regulējumu.

Ārvalstu pretendenta personāla kvalifikācijai jāatbilst speciālista reģistrācijas valsts prasībām noteiktu pakalpojumu sniegšanai (sniedzot par to attiecīgus pierādījumus).

Pretendentam, piesaistot ārvalstu arhitektu, jāiesniedz apliecinājums, ka tā piesaistītais ārvalstu speciālists ir tiesīgs sniegt konkrētos pakalpojumus, kā arī gadījumā, ja ar pretendentu tiks noslēgts iepirkuma līgums, tas ne vēlāk kā piecu darbdienu laikā no iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā (ja attiecināms).

Pretendentam, piesaistot ārvalstu būvspeciālistus (būvinženierus), jāiesniedz apliecinājums, ka gadījumā, ja ar pretendentu tiks noslēgts iepirkuma līgums tas ne vēlāk kā 5 (piecu) darbdienu laikā no iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā, kā arī iesniegs pasūtītājam atzīšanas institūcijas izsniegto atļauju par īslaicīgo pakalpojumu sniegšanu (vai arī atteikumu izsniegt atļauju), tiklīdz speciālists to saņems (ja attiecināms). 


	58.5.
	Pielietotajiem risinājumiem jāatbilst zaļā publiskā iepirkuma prasībām (atbilstoši Ministru kabineta 2017.gada 20.jūnija noteikumiem Nr.353 “Prasības zaļajam publiskajam iepirkumam un to piemērošanas kārtība”).
	Pretendents apliecinājums (Tehniskais piedāvājums Konkursa nolikuma 3.pielikumā), ka pielietotie risinājumi atbilst zaļā publiskā iepirkuma prasībām atbilstoši Ministru kabineta 2017.gada 20.jūnija noteikumiem Nr.353 “Prasības zaļajam publiskajam iepirkumam un to piemērošanas kārtība”.

	Attiecībā uz pretendenta personām, uz kuru iespējām tas balstās[footnoteRef:5] [5:  Pretendents izvērtē vai tas vienlaicīgi nav apakšuzņēmējs.] 


	58.5.
	Atbilstoši Publisko iepirkumu likuma 46.panta ceturtajai daļai, pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura (informāciju norāda Konkursa nolikuma 5.pielikumā un iesniedz attiecīgus sadarbības apliecinājumus). Šādā gadījumā pretendents pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu pretendenta rīcībā. Pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.

	Pretendentam jāiesniedz:
· pretendenta kvalifikācijas apraksts saskaņā ar nolikuma 5.pielikumu;
· personas, uz kuras iespējām pretendents balstās, apliecinājums vai vienošanās par nepieciešamo resursu nodošanu pretendenta rīcībā, vai par sadarbību konkrētā līguma izpildē, norādot konkrētus veicamos darba uzdevumus un atbildības sadalījumu.

	Attiecībā uz pretendenta apakšuzņēmējiem[footnoteRef:6] [6:  Pretendents izvērtē vai apakšuzņēmējs vienlaicīgi nav personas uz kuras iespējām tas balstās.] 


	58.6.
	Pretendents savā piedāvājumā norāda visus tos apakšuzņēmējus (arī apakšuzņēmēju apakšuzņēmējus), kuru sniedzamo pakalpojumu vērtība ir 10 000,00 euro no kopējās iepirkuma līguma vērtības vai lielāka, un katram šādam apakšuzņēmējam izpildei nododamo iepirkuma līguma daļu. 
Publisko iepirkumu likuma 1.panta 1.punkta izpratnē apakšuzņēmējs ir pretendenta nolīgta persona vai savukārt tās (apakšuzņēmēja) nolīgta persona, kura sniedz pakalpojumus iepirkuma līguma izpildei.

	Pretendentam jāiesniedz: 
· pretendenta kvalifikācijas apraksts saskaņā ar nolikuma 5.pielikumu;
· apakšuzņēmēja apliecinājums par tā gatavību veikt tam izpildei nododamo līguma daļu, norādot konkrētus veicamos darba uzdevumus. Apakšuzņēmēja  sniedzamo pakalpojumu vērtību noteic, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu  sniedzamo pakalpojumu vērtību.


59. Prasības attiecībā uz pretendenta iesniedzamo tehnisko piedāvājumu
	Tehniskais piedāvājums

	Pretendentam jāiesniedz tehniskais piedāvājums saskaņā ar Konkursa nolikuma 3.pielikumu. 
Tehniskajā piedāvājumā norāda darbu izpildes (būvprojekta izstrādes) kalendāro plānu nedēļās tabulas veidā. Darbu izpildes plānā jānorāda darbu veidus atbilstoši projektēšanas uzdevumam, kopējo nepieciešamo laiku darbu veikšanai, norādot termiņus katram darbu posmam atbilstoši paraugam. Kopējam termiņam jāatbilst Konkursa nolikuma prasībām – termiņš var būt īsāks, bet ne garāks.




60. Prasības attiecībā uz pretendenta iesniedzamo finanšu piedāvājumu
	Finanšu piedāvājums

	Pretendentam jāiesniedz finanšu piedāvājums saskaņā ar nolikuma 4.pielikumu, pievienojot tāmi atbilstoši paraugam. Tāmi sastāda un pielāgo atbilstoši tehniskās specifikācijas projektēšanas uzdevumam. 
Visas izmaksu skaitliskās vērtības tāmē aprēķina un norāda ar precizitāti 2 (divas) zīmes aiz komata, ievērojot izmaksu aprēķināšanas metodiku (tabulas galvenē iekļautās formulas)
Summu norāda ar precizitāti divi cipari aiz komata. 
Kopējo izmaksu summā jāietver visi izdevumi un izmaksas, kas rodas pretendentam, lai pilnīgi un pienācīgā kvalitātē veiktu tehniskajā specifikācijā minētos projektēšanas pakalpojumus.
Izmaksās, tajā skaitā, jāparedz transporta izdevumi, kas nepieciešami, lai ierastos pie Pasūtītāja klātienē un piedalītos tā rīkotajās būvsapulcēs, kā arī apmeklētu būvlaukumu saskaņā ar tehniskās specifikācijas apjomiem. Sagatavojot tāmes, jāņem vērā no 2019.gada 3.novembra spēkā esošās būvniecības nozares ģenerālvienošanās  nosacījumi. Pretendentu piedāvāties darba vienību izcenojumi līguma izpildes laikā netiks mainīti.


61. Papildus prasības attiecībā uz piegādātāju apvienībām:
61.1. ja piedāvājumu iesniedz piegādātāju apvienība, piedāvājumam ir jāpievieno sadarbības līgums, vienošanās vai līdzvērtīgs dokuments. Dokumentā ir jābūt norādītam, kādas juridiskās personas ir apvienojušās piegādātāju apvienībā, piegādātāju apvienības (sabiedrības) vadošo (atbildīgo) dalībnieku, kura persona ir tiesīga iesniegt piedāvājumu un pārstāvēt apvienību, katra piegādātāju apvienības dalībnieka veicamo darbu apjoms, atbildība un citi nosacījumi.
61.2. pasūtītājs var prasīt, lai personu apvienība, attiecībā uz kuru pieņemts lēmums slēgt iepirkuma līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.
61.3. pretendents ņem vērā, ka gadījumā, ja piedāvājumu iesniedz piegādātāju apvienība, kura paredzējusi būt ģenerāluzņēmējs, tad piegādātāju apvienība nevar izvēlēties iespēju slēgt sabiedrības līgumu (ņemot vērā, ka Latvijas Republikas Būvkomersantu reģistrā ir iespējams reģistrēt tikai attiecīgi reģistrētu pilnsabiedrību vai komandītsabiedrību (nevis personu apvienību, kas noslēgusi sabiedrības līgumu)).  Savukārt gadījumā, ja visi piegādātāju apvienības dalībnieki ir reģistrēti Būvkomersantu reģistrā vai arī kādam no apvienības dalībniekiem šāda reģistrācija nav nepieciešama saskaņā ar normatīvo regulējumu (proti, attiecīgais piegādātāju apvienības dalībnieks nepiedalīsies projektēšanas darbu veikšanā (nesniegs projektēšanas pakalpojumus)), tad ir pieļaujams, ka piegādātāju apvienības biedru starpā tiek slēgts sabiedrības līgums, attiecīgi vienojoties par atbildības sadalījumu un to, kurš no biedriem būs galvenais būvprojekta izstrādātājs (uzņemsies līguma vadību). Pirmajā gadījumā līgums tiek slēgts ar personālsabiedrību, kas vienlaikus būs galvenais izstrādātājs, otrajā - līgums tiek slēgts ar visiem piegādātāju apvienības dalībniekiem, no kuriem viens būs galvenais būvprojekta izstrādātājs. 
62. Prasība pretendentam iesniegt pakalpojumu sniegšanā iesaistīto apakšuzņēmēju sarakstu atbilstoši Publisko iepirkumu likuma 63.panta ceturtajai daļai:
62.1. pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, pretendents iesniedz pakalpojumu sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī piegādātāja apakšuzņēmēju apakšuzņēmējus. 
62.2. iepirkuma līguma izpildes laikā piegādātājs paziņo pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts pakalpojumu sniegšanā.
X. Eiropas vienotais iepirkuma procedūras dokuments
63. Pasūtītājs pieņem Eiropas vienoto iepirkuma procedūras dokumentu (turpmāk – EVIPD) kā sākotnējo pierādījumu pretendenta vai kandidāta atbilstībai nolikumā noteiktajām pretendentu kvalifikācijas prasībām. 
64. Ja Pretendents izvēlēsies iesniegt EVIPD, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tam jāiesniedz šo dokumentu arī par katru personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 000 euro. Piegādātāju apvienībai jāiesniedz atsevišķu EVIPD par katru tās dalībnieku.
65. Pretendents var Pasūtītājam iesniegt EVIPD, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
66. Ja Pretendents, kurš būtu uzaicināms iesniegt sākotnējo piedāvājumu, ir iesniedzis EVIPD kā sākotnējo pierādījumu atbilstībai pretendentu atlases prasībām, kas noteiktas paziņojumā par līgumu vai iepirkuma procedūras dokumentos, Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu un kandidātu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.
67. EVIPD veidlapu, kas ir vienāda visās ES dalībvalstīs, nosaka Eiropas Komisijas 2016.gada 5.janvāra īstenošanas regula Nr.2016/7, ar ko nosaka standarta veidlapu Eiropas vienotajam iepirkuma procedūras dokumentam (regulas 2.pielikums) pieejama tīmekļvietnē http://espd.eis.gov.lv/. Pretendentam, iesniedzot EVIPD veidlapu, jāaizpilda III daļas “Izslēgšanas iemesli” A līdz D punkti, kā arī IV daļas “Atlases kritēriji” A  un C punkts, saskaņā ar nolikuma kvalifikācijas (atlases) prasībām”.
XI. Piedāvājumu izvērtēšanas kritēriji un lēmuma pieņemšanas kārtība
68. Iepirkuma komisija vērtē pretendentus un to iesniegtos piedāvājumus saskaņā ar Publisko iepirkumu likumu, iepirkuma dokumentiem, kā arī citiem normatīvajiem aktiem.
69. Iepirkuma komisija izvēlēsies vienu normatīvo aktu un šī nolikuma prasībām atbilstošu saimnieciski visizdevīgāko piedāvājumu, kuru noteiks ņemot vērā šajā nolikumā noteiktos vērtēšanas kritērijus.
70. Saimnieciski visizdevīgākais piedāvājums ir piedāvājums ar augstāko skaitlisko novērtējumu. Maksimālais punktu skaits ir 100 (simts) punkti.
71. Saimnieciski visizdevīgākā piedāvājuma novērtēšanai ir noteikti šādi izvērtēšanas kritēriji to nozīmīguma secībā un šādas kritēriju vērtības:

	Nr.
p.k.
	Kritēriji nozīmīguma secībā
	Kritērija apraksts
	Kritērija maksimālā vērtība

	71.1.
	
Piedāvātā līgumcena 

(Finanšu piedāvājums – Konkursa nolikuma 4.pielikums)

	Piedāvātā līgumcena (euro bez PVN) par būvprojekta izstrādi un autoruzraudzību.
Komisija piešķir punktus Konkursa nolikuma 71.punktā noteiktajā kārtībā.
	90 punkti

	71.2.
	Būvprojekta vadītāja kvalifikācija

(izvēles kritērijs – Tehniskā specifikācija – Konkursa nolikuma 3.pielikums)
	Punktus piešķir pēc sekojošiem nosacījumiem: piedāvātajam būvprojekta vadītājam, kurš ir tiesīgs veikt ceļu projektēšanu un kurš iepriekšējos trīs gados (2023., 2024., 2025.gadā un 2026.gada periodā līdz piedāvājuma iesniegšanas brīdim) kā būvprojekta vai tās daļas vadītājs, kurš ir tiesīgs veikt ceļu projektēšanu:
· ir piedalījies 2 (divu) vai vairāku būvprojektu izstrādē (uz piedāvājuma iesniegšanas brīdi ir izstrādāti, saskaņoti, akceptēti atbilstoši normatīvajiem aktiem, kā arī nodoti pasūtītājam) transporta satiksmei paredzētas teritorijas jaunbūvei (izbūvei) vai pārbūvei – 10 punkti;
· ir piedalījies 1 (viena) būvprojekta izstrādē (uz piedāvājuma iesniegšanas brīdi ir izstrādāts, saskaņots, akceptēts atbilstoši normatīvajiem aktiem, kā arī nodots pasūtītājam) transporta satiksmei paredzētas teritorijas jaunbūvei (izbūvei) vai pārbūvei – 5 punkti;
· nav piedalījies būvprojekta izstrādē atbilstoši iepriekš minētām prasībām – 0 punkti.
Papildus kvalifikācijas dokumentos jānorāda: būvprojekta vadītāja pieredzi apliecinošs dokuments.
	10 punkti


72. Kritēriju “Piedāvātā līgumcena” komisija vērtēs šādi. Vienīgais pretendents, vai pretendents, kurš piedāvās viszemāko kopējo līgumcenu, saņems maksimālo punktu skaitu. Pārējo pretendentu piedāvājumi tiks novērtēti pēc šādas formulas (rezultāts tiks noapaļots līdz diviem cipariem aiz komata):
C = Czem/Cpied x 90, kur
C – punktu skaits,
Czem – viszemākā piedāvātā līgumcena bez PVN,
Cpied – vērtējamā piedāvātā līgumcena bez PVN, 
90 – kritērija maksimālā vērtība.
73. Ja pirms tam, kad pasūtītājs pieņems lēmumu par iepirkuma līguma slēgšanas tiesību piešķiršanu, konstatēs, ka vismaz divu piedāvājumu novērtējums ir vienāds, saskaņā ar noteikto vērtēšanas kritēriju, tad pasūtītājs izvēlas pretendentu, kura piedāvājums kritērijā “Piedāvātā līgumcena” ir ar zemāku piedāvāto cenu, bet ja cena ir vienāda, pasūtītājs ir tiesīgs rīkot atklātu izlozi, uzaicinot tajā piedalīties līdzvērtīgus piedāvājumus iesniegušos pretendentus. Noteikumi par izlozes norises kārtību tiks apstiprināti atsevišķi un pirms izlozes norises tiks nosūtīti attiecīgajiem pretendentiem.
74. Ja pretendents, kuram piešķirtas iepirkuma līguma slēgšanas tiesības, atsakās slēgt iepirkuma līgumu ar pasūtītāju, iepirkuma komisija ir tiesīga pieņemt lēmumu iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, vai pārtraukt iepirkuma procedūru, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, iepirkuma komisija pieņem lēmumu pārtraukt iepirkuma procedūru, neizvēloties nevienu piedāvājumu.
75. Iepirkuma komisija:
75.1. pārbaudīs piedāvājumu nodrošinājumus atbilstoši Konkursa nolikumā norādītajām prasībām;
75.2. veiks pretendentu atlasi – pārbaudīs iesniegto dokumentu atbilstību Konkursa nolikuma prasībām, izskatīs publiskajās datubāzēs pieejamo informāciju par pretendenta kvalifikāciju u.c. Iepirkuma komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības;
75.3. pārbaudīs tehniskā piedāvājuma atbilstību tehnisko specifikāciju prasībām un nepieciešamības gadījumā pieprasīs pretendentam izskaidrot tehniskajā piedāvājumā iekļauto informāciju;
75.4. pārbaudīs finanšu piedāvājuma atbilstību tehnisko specifikāciju prasībām un nepieciešamības gadījumā pieprasīs pretendentam izskaidrot finanšu piedāvājumu un tāmes. Pārbaudīs un vajadzības gadījumā izlabos aritmētiskās kļūdas;
75.5. veiks piedāvājumu novērtēšanu atbilstoši Konkursa nolikumā noteiktajiem vērtēšanas kritērijiem;
75.6. noteiks Konkursa nolikuma prasībām atbilstošu piedāvājumu, pieņems starplēmumu un veiks pārbaudi par Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13. un 14.daļā noteiktajiem izslēgšanas iemesliem. Komisija pārbaudīs arī Starptautisko un Latvijas Republikas nacionālo sankciju likuma 11.1 panta pirmajā daļā noteiktos izslēgšanas iemeslus un Padomes Regulas (ES) 2022/576 (2022. gada 8. aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā 5.k panta izslēdzošo nosacījumu neesamību attiecībā uz pretendentu, kuram atbilstoši citām paziņojumā par līgumu un Nolikumā noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības;
75.7. pieņems lēmumu par uzvarētāju.
76. Trīs darbdienu laikā pēc lēmuma pieņemšanas visi pretendenti tiks informēti par komisijas pieņemto lēmumu.
77. Piedāvājumi, kas iesniegti pēc uzaicinājumā norādītā termiņa, netiks vērtēti;
78. Ja pretendenta iesniegtais piedāvājums neatbilst nolikuma prasībām vai noteikumiem, tad iepirkumu komisija ir tiesīga noraidīt pretendenta iesniegto piedāvājumu.
XII. Norāde par piedāvājuma variantiem
79. Pretendents nav tiesīgs iesniegt piedāvājuma variantus.
XIII. Cita informācija
80. Iepirkuma komisija darbojas saskaņā ar Publisko iepirkumu likuma un šā nolikuma prasībām. Savus lēmumus komisija pieņem sēžu laikā.
81. Iepirkuma komisija nodrošina iepirkuma procedūras dokumentu izstrādāšanu, protokolē iepirkuma procesa gaitu un ir atbildīga par iepirkuma procesu.
82. Iepirkuma komisijas priekšsēdētājs organizē un vada komisijas darbu, nosaka komisijas sēžu vietu, laiku un kārtību, sasauc un vada komisijas sēdes, kā arī nodrošina apliecinājumu parakstīšanu. Komisijas priekšsēdētāja prombūtnes laikā tā pienākumus pilda komisijas priekšsēdētāja vietnieks.
83. Ja piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām, iepirkuma komisija to sniedz piecu darbdienu laikā, bet ne vēlāk kā sešas dienas pirms pieteikumu un piedāvājumu iesniegšanas termiņa beigām.
84. Informācijas apmaiņa starp pasūtītāju un piegādātājiem notiek pa pastu, faksu vai elektroniski (saskaņā ar Publisko iepirkumu likuma 38.panta trešās, ceturtās, sestās un astotās daļas nosacījumiem) atkarībā no pasūtītāja izvēles.
85. Paziņojot par iepirkuma līguma slēgšanu un informējot kandidātus un pretendentus, pasūtītājs nav tiesīgs atklāt informāciju, kuru tam kā komercnoslēpumu vai konfidenciālu informāciju nodevuši citi kandidāti un pretendenti.
86. Papildu informāciju Iepirkuma komisija nosūta piegādātājam vai kandidātam, kas uzdevis jautājumu, un vienlaikus ievieto šo informāciju pircēja profilā, kur ir pieejami iepirkuma procedūras dokumenti, norādot arī uzdoto jautājumu.
87. Pretendentiem ir pastāvīgi jāseko līdzi aktuālajai informācijai mājas lapā par konkrēto iepirkumu, tajā skaitā publicētajām komisijas atbildēm, skaidrojumiem un iepirkuma dokumentācijas grozījumiem. 
88. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
89. Pretendents nodrošina, lai piedāvājums tiktu noformēts atbilstoši Nolikuma prasībām. Katrs pretendents, iesniedzot pieteikumu, apņemas ievērot visus Nolikumā minētos nosacījumus.
90. Gadījumā, ja normatīvajos aktos tiek izdarīti vai stājas spēkā grozījumi, piemēro normatīvo aktu nosacījumus, negrozot nolikumu.
PIELIKUMĀ:
1.pielikums: Pieteikuma veidne.
2.pielikums: Tehniskā specifikācija.
3.pielikums: Tehniskā piedāvājuma forma.
4.pielikums: Finanšu piedāvājuma forma.
5.pielikums: Kvalifikācijas apraksta veidne.
6.pielikums: Uzņēmuma līguma projekts.
[bookmark: 554296]7.pielikums: Autoruzraudzības līguma projekts. 

